**Naturens sju underverk** er et forsøk på å skape en liste over de beste naturlige underverk, basert på en global avstemning.

Det hele er arrangert av den sveitsiskbaserte organisasjonen *New Open World Corporation* (NOWC), som også stod bak en tilsvarende kåring av menneskeskapte underverk, Verdens sju nye underverk, på bakgrunn av over 100 millioner avgitte stemmer.

Avstemningen
------------

Det var mulig å nominere kandidater fram til 31. desember 2008. 430 forslag fra 224 land ble foreslått og dette ble senere redusert til 261 kvalifiserte forslag fra 222 land. Via en avstemning fram til 7. juli 2009 på nettstedet til New7wonders ble dette redusert til 77. Kandidatene er delt i sju ulike grupper avhengig av hvilken naturformasjon det er snakk om og de 77 kandidatene er jevnt fordelt med 11 i hver. De 77 blir evaluert av et panel under ledelse av tidligere generaldirektør i UNESCO, Federico Mayor. Panelet presenterte en liste med 28 finalekandidater 21. juli 2009. Deretter er det anledning til å stemme fram sine kandidater på nettstedet.

Den endelige lista over naturens sju underverk blir klar etter at stemmegivningen er avsluttet 11. november i 2011. Det er også mulig å stemme over vertsby for offentliggjøringen av resultatet.

Nordiske kandidater
-------------------

Nordiske kandidater blant de 261 opprinnelige nominerte:

* Geirangerfjorden i Norge
* Vatnajökull på Island
* Vestmanna fuglefjell på Færøyene
* Thy nasjonalpark i Danmark
* Sarek nasjonalpark i Sverige
* Innsjøen Saimen i Finland
* Vadehavet i Danmark, Tyskland, Nederland

Bare Vatnajökull ble tilbake som nordisk kandidat blant de 77 forslagene. Geirangerfjorden endte på 23.-plass i gruppen for sjøformasjoner. Ingen nordiske kandidater endte blant finalistene.

Foreløpige vinnere
------------------

*Se sju vinnerne i tilfeldig rekkefølge basert på de først opptalte stemmene. Opptellingen er ikke endelig og avgjort og endringer kan derfor skje.*

| Sted | Land | Bilde |
| --- | --- | --- |
| Amazonasregnskogen | Bolivias flagg Bolivia, Brasils flagg Brasil, Colombias flagg Colombia, Ecuadors flagg Ecuador, Fransk Guyanas flagg Fransk Guyana, Guyanas flagg Guyana, Perus flagg Peru, Surinams flagg Surinam, Venezuelas flagg Venezuela |  |
| Hạ Long-bukta | Vietnams flagg Vietnam |  |
| Iguazúfallene | Argentinas flagg Argentina, Brasils flagg Brasil |  |
| Øya Jeju | Sør-Koreas flagg Sør-Korea |  |
| Komodo nasjonalpark | Indonesias flagg Indonesia |  |
| Puerto Princesa Subterranean River National Park | Filippinenes flagg Filippinene |  |
| Taffelberg | Sør-Afrikas flagg Sør-Afrika |  |

De 28 finalistene
-----------------

| Sted | Land | Bilde |
| --- | --- | --- |
| Regnskogen i Amazonas | Bolivias flagg Bolivia, Brasils flagg Brasil, Colombias flagg Colombia, Ecuadors flagg Ecuador, Fransk Guyanas flagg Fransk Guyana, Guyanas flagg Guyana, Perus flagg Peru, Surinams flagg Surinam, Venezuelas flagg Venezuela |  |
| Salto Angel | Venezuelas flagg Venezuela |  |
| Fundybukta | Canadas flagg Canada |  |
| Schwarzwald | Tysklands flagg Tyskland |  |
| Bu Tinah Shoals | De forente arabiske emiraters flagg De forente arabiske emirater |  |
| Cliffs of Moher | Irlands flagg Irland |  |
| Dødehavet | Jordans flagg Jordan, Israels flagg Israel |  |
| El Yunque | Puerto Ricos flagg Puerto Rico |  |
| Galápagosøyene | Ecuadors flagg Ecuador |  |
| Grand Canyon | USAs flagg USA |  |
| Great Barrier Reef | Australias flagg Australia, Papua Ny-Guineas flagg Papua Ny-Guinea |  |
| Hạ Long-bukta | Vietnams flagg Vietnam |  |
| Iguazúfallene | Argentinas flagg Argentina, Brasils flagg Brasil |  |
| Jeitagrottene | Libanons flagg Libanon |  |
| Øya Jeju | Sør-Koreas flagg Sør-Korea |  |
| Kilimanjaro | Tanzanias flagg Tanzania |  |
| Komodo nasjonalpark | Indonesias flagg Indonesia |  |
| Maldivene | Maldivenes flagg Maldivene |  |
| De masuriske sjøer | Polens flagg Polen |  |
| Matterhorn | Italias flagg Italia, Sveits’ flagg Sveits |  |
| Milford Sound | New Zealands flagg New Zealand |  |
| Leirvurkan | Aserbajdsjans flagg Aserbajdsjan |  |
| Puerto Princesa Subterranean River National Park | Filippinenes flagg Filippinene |  |
| Sundarbans | Bangladeshs flagg Bangladesh, Indias flagg India |  |
| Taffelberg | Sør-Afrikas flagg Sør-Afrika |  |
| Uluru | Australias flagg Australia |  |
| Vesuv | Italias flagg Italia |  |
| Yushan | Taiwans flagg Taiwan |  |

Se også
-------

* Verdens sju nye underverk

Referanser
----------

1. ↑  New7Wonders: Welcome to the official global voting platform of New7Wonders
2. ↑  newsinfo.inquirer.net, Underground river moving closer to top 7 in online vote
3. ↑  new7wonders.com, Voting procedure for the New7Wonders of Nature Arkivert 5. august 2009 hos Wayback Machine.

Eksterne lenker
---------------

* (en) New7Wonders of Nature